
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


27 Δεκεμβρίου 2017 


ΤΕΥΧΟΣ ΤΕΤΑΡΤΟ 


Αρ 


. Φύλλου 416 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επικύρωση έκθεσηςγιατον καθορισμό οριογραμ- 
μών αιγιαλού και παραλίας στη θέση «Χοχλακάς» 
Νήσου Νάξου. 

2 Κήρυξη ως αναδασωτέας δημόσιας έκτασης δα¬ 
σικού χαρακτήρα εμβαδού 10,031 στρ. στη θέση 
«Πυργάκι» της περιφέρειας Τ.Κ. Αγίας Παρασκευ¬ 
ής (Λιμογάρδι) Δήμου Λαμιέων, Π.Ε. Φθιώτιδας. 


ΑΠΟΦΑΣΕΙΣ 

Αριθμ. 76315 _ (1) 

Επικύρωση έκθεσης για τον καθορισμό οριο- 
γραμμών αιγιαλού και παραλίας στη θέση «Χο¬ 
χλακάς» Νήσου Νάξου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του ν. 2971/2001 (ΦΕΚ 285/τ. Α7 
19-12-2001) «Αιγιαλός, παραλία και άλλες διατάξεις», 
όπως τροποποιήθηκε και ισχύει. 

2. Τις διατάξεις του άρθρου 46 παρ. 21 του ν. 3220/2004 
(ΦΕΚ 15/τ. Α728-01 -2004) «Μέτρα αναπτυξιακής και κοι¬ 
νωνικής πολιτικής - αντικειμενοποίηση του φορολογικού 
ελέγχου και άλλες διατάξεις». 

3. Τις διατάξεις των άρθρων 6, 280 και 283 παρ. 4 του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (ΦΕΚ 87/τ. Α77-6-2010), όπως ισχύει. 

4. Τις διατάξειςτων άρθρων 28 και 28Α του ν. 4325/2015 
(ΦΕΚ 47/τ. Α72015) «Εκδημοκρατισμός της Διοίκησης - 
Καταπολέμηση Γραφειοκρατίας και Ηλεκτρονική Διακυ¬ 
βέρνηση αδικιών και άλλες διατάξεις». 

5. Το υπ' αριθ. 143/23.12.2010 π.δ. (ΦΕΚ 236/τ. Α7 
27-12-2010) «Οργανισμός της Αποκεντρωμένης Διοί¬ 
κησης Αιγαίου». 

6. Την υπ' αριθ. 14192/15.05.2017 (ΦΕΚ 250/Υ.Ο.Δ.Δ./ 
26-05-2017) απόφαση του Υπουργού Εσωτερικών περί 
διορισμού του Νικόλαου Θεοδωρίδη ως Συντονιστή της 
Α.Δ. Αιγαίου. 


7. Την υπ'αριθ. 10633649/790/Α00006/03-08-2004 
απόφαση του Υπουργού Οικονομίας και Οικονομικών 
«Καταγραφή - Διοικητική κωδικοποίηση των αρμοδιοτή¬ 
των σε θέματα Υπηρεσιών του Υπουργείου Οικονομίας 
και Οικονομικών που περιέχονται στους Γενικούς Γραμ¬ 
ματείς Περιφερειών». 

8. Την υπ' αριθ. 29395/19-05-2017 (ΑΔΑ:72ΩΠΟΡ11- 
8ΝΝ) απόφαση του Γενικού Γραμματέα της Αποκε¬ 
ντρωμένης Διοίκησης Αιγαίου περί «Ορισμού Μελών 
Επιτροπής Καθορισμού Αιγιαλού και Παραλίας, Παλαιού 
Αιγιαλού καθώς και της Οχθης, Παλαιός Οχθης και Πα¬ 
ρόχθιας Ζώνης (άρθρο 100 του π.δ. 284/1988, άρθρα 
3 και 31 του ν. 2971/2001 (ΦΕΚ 285/Α ) στην περιοχή 
αρμοδιότητας της Αποκεντρωμένης Διοίκησης Αιγαίου». 

9. Την υπ' αριθ. 32906/06-06-2017 απόφαση του Συ¬ 
ντονιστή Αποκεντρωμένης Διοίκησης Αιγαίου περί «Με¬ 
ταβίβασης αρμοδιοτήτων και παροχή εξουσιοδότησης 
υπογραφής διοικητικών πράξεων και εγγράφων "με 
εντολή Συντονιστή Αποκεντρωμένης Διοίκησης Αιγαίου" 
στον Προϊστάμενο της Γενικής Διεύθυνσης Εσωτερικής 
Λειτουργίας της Αποκεντρωμένης Διοίκησης Αιγαίου και 
στους Προϊσταμένους των οργανικών μονάδων αυτής». 

10. Την υπ' αριθ. 1030067/296/Α006/7-04-2004 εγκύ¬ 
κλιο της Δ/νσης Οργάνωσης του Υπουργείου Οικονομίας 
και Οικονομικών. 

11. Το υπ' αριθ. πρωτ. Δ6Α1022671/ΕΞ2011/ 
10-02-2011 έγγραφο της Γενικής Γραμματείας Φορολο¬ 
γικών και Τελωνειακών Θεμάτων του Υπουργείου Οικο¬ 
νομικών περί «Αρμοδιότητας Υπογραφής». 

12. Το υπ' αριθ. πρωτ. Δ1ΟΒ/6891ΕΞ2014/27-08-2014 
(ΠΟΛ.1196) έγγραφο της Διεύθυνσης Δημόσιας Περι¬ 
ουσίας της Γενικής Γραμματείας Δημόσιας Περιουσίας 
του Υπουργείου Οικονομικών, με το οποίο παρέχονται 
διευκρινήσεις επί των διατάξεων του άρθρου 11 του 
ν. 4281/2014. 

13. Την από 06-11-2017 έκθεση της, κατά το άρθρο 3 
του ν. 2971/2001, αρμόδιας Επιτροπής καθορισμού αιγι- 
αλού και παραλίας για τον καθορισμό οριογραμμών αιγι- 
αλού και παραλίας στη θέση «Χοχλακάς» νήσου Νάξου. 

14. Τους γεωαναφερμένους ορθοφωτοχάρτες ετών λή¬ 
ψης 2008-2009 και 1945 που διατέθηκαν από την Ε.Κ.Χ.Α. 
Α.Ε. σε εφαρμογή του άρθρου 11 του ν. 4281/2014 
(ΦΕΚ 160/τ. Α72014) και ενσωματώθηκαν στο σύστημα 

Τεύχος Δ'416/27.12.2017 


Ψ.Υ.-ΔΗ.ΠΕ.Ε.Κ. της Γενικής Γραμματείας Δημόσιας Περι¬ 
ουσίας του υπουργείου Οικονομικών. 

15. Το μεαριθμόΤ26 και υπό κλίμακα 1:1000τοπογρα- 
φικό διάγραμμα επί του ανωτέρω ορθοφωτογραφικού 
υποβάθρου, εξαρτημένο από το κρατικό δίκτυο συντε¬ 
ταγμένων (ΕΓΣΑ '87) το οποίο συντάχθηκε τον Οκτώβριο 
του 2017 από τηνΆρτεμη Καραγεωργίου, Τοπογράφο 
Μηχανικό ΠΕ, της Περιφερειακής Διεύθυνσης Δημόσιας 
Περιουσίας Αιγαίου και θεωρήθηκε από τον Δημήτρη 
Κουλούκη, Πολιτικό Μηχανικό ΠΕ, ΠροϊστάμενοτουΤμή- 
ματος Γ’-Τεχνικής Υποστήριξης καιΔιαχείρισηςτης ίδιας 
Διεύθυνσης. 

16. Το υπ'αριθ. πρωτ. 10494/08-11-2017 έγγραφο της 
Περιφερειακής Διεύθυνσης Δημόσιας Περιουσίας Αιγαί¬ 
ου, αποφασίζουμε: 

Επικυρώνουμε την από 06-11-2017 έκθεση της, κατά 
το άρθρο 3 του ν. 2971/2001, αρμόδιας Επιτροπής κα¬ 
θορισμού αιγιαλού και παραλίας για τον καθορισμό 
οριογραμμών αιγιαλού και παραλίας στη θέση «Χοχλα- 
κάς» νήσου Νάξου και το με αριθμό Τ26 και υπό κλίμακα 
1:1000 τοπογραφικό διάγραμμα επί του ανωτέρω ορθο- 
φωτογραφικού υποβάθρου, εξαρτημένο από το κρατικό 
δίκτυο συντεταγμένων (ΕΓΣΑ '87) το οποίο συντάχθηκε 
τον Οκτώβριο του 2017 από τηνΆρτεμη Καραγεωργίου, 
Τοπογράφο Μηχανικό ΠΕ, της Περιφερειακής Διεύθυν¬ 
σης Δημόσιας Περιουσίας Αιγαίου και θεωρήθηκε από 
τον Δημήτρη Κουλούκη, Πολιτικό Μηχανικό ΠΕ, Προ¬ 
ϊστάμενο του Τμήματος Γ' - Τεχνικής Υποστήριξης και 
Διαχείρισης της ίδιας Διεύθυνσης. 

Επί του ανωτέρω τοπογραφικού διαγράμματος η Επι¬ 
τροπή καθορίζει: 

- την οριογραμμή του αιγιαλού με κόκκινη, πολυγωνι¬ 
κή γραμμή και κορυφές Α1, Α2,..., Α12, Α13. 

- την οριογραμμή της παραλίας με κίτρινη πολυγωνική 
γραμμή και κορυφές Π1, Π2,..., Π12, Π13 σε απόσταση 10 
μέτρων από την οριογραμμή του αιγιαλού, προκειμένου 
να εξασφαλιστεί η επικοινωνία της ξηράς με τη θάλασσα 
και αποφαίνεται ότι δεν υπάρχει παλαιός αιγιαλός. 

Στη ζώνη της παραλίας υπάρχουν κατασκευές (μαν- 
δρότοιχος, οικίσκος κ.λπ.) οι οποίες δεν εξαιρούνται. 

Η παρούσα απόφαση με την έκθεση της Επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ερμούπολη, 29 Νοεμβρίου 2017 

Με εντολή Συντονιστή 

Αποκεντρωμένης Διοίκησης 

Ο Αναπληρωτής Προϊστάμενος Διεύθυνσης 

ΑΡΙΣΤΟΤΕΛΗΣ ΜΑΡΚΑΝΤΩΝΗΣ 


ΕΚΘΕΣΗ ΕΠΙΤΡΟΠΗΣ 
ΚΑΘΟΡΙΣΜΟΥ ΑΙΓΙΑΛΟΥ ΚΑΙ ΠΑΡΑΛΙΑΣ 
(Άρθρο 3 ν. 2971/2001) 

Για τον καθορισμό των οριογραμμών αιγιαλού και πα¬ 
ραλίας στη θέση «Χοχλακάς» της δημοτικής Κοινότητας 
Αγ. Αρσενίου Δήμου Νάξου και Μικρών Κυκλάδων, Νή¬ 
σου Νάξου. 


Στη Νάξο, σήμερα 06-11 -2017, οι υπογράφοντες: 

- Δημήτριος Πατρώνης, Προϊστάμενος της Περιφε¬ 
ρειακής Διεύθυνσης Δημόσιας Περιουσίας Αιγαίου, ως 
πρόεδρος, 

-Άρτεμις Καραγεωργίου, Τοπογράφος Μηχανικός της 
Περιφερειακής Διεύθυνσης Δημόσιας Περιουσίας Αιγαί¬ 
ου, ως μέλος, 

- Ν. Μαυροειδή, αναπληρώτρια του Λιμενάρχη Νάξου, 
ως μέλος, 

- Ο Προϊστάμενος της Διεύθυνσης Περιβάλλοντος και 
Χωρικού Σχεδιασμού Νοτίου Αιγαίου που προσκλήθη¬ 
κε με την υπ' αριθμ. 10102/30-10-2017 πρόσκληση του 
προέδρου, δεν παρέστη, 

-Αλέξανδρος Μυλωνάς, Προϊστάμενος της Υπηρεσίας 
Δόμησης του Δήμου Νάξου και Μικρών Κυκλάδων, ως 
μέλος, 

αποτελούντες την Επιτροπή καθορισμού αιγιαλού 
και παραλίας του άρθρου 3 του ν. 2971/2001 «Αιγια- 
λός, παραλία και άλλες διατάξεις» που συστάθηκε με 
την υπ' αριθμ. 29395/19-05-2017 απόφαση του Γενικού 
Γραμματέα της Αποκεντρωμένης Διοίκησης Αιγαίου 
(ΑΔΑ: 72ΩΠΟΡ11-8ΝΝ), μεταβήκαμε στην προαναφερ- 
θείσα περιοχή και έχοντας υπόψη: 

1) Το άρθρο 105 του π.δ. 111/2014 (ΦΕΚ178/Α'). 

2) Τις διατάξεις του άρθρου 4 «Χάραξη αιγιαλού και 
παραλίας» του ν. 2971 /2001, όπως αντί καταστάθηκε με 
το άρθρο 11 του ν. 4281/2014 (ΦΕΚ 160/Α') και ισχύει. 

3) Το υπ' αριθμ. Δ10Β/6891ΕΞ2014/27-08-2014 
(ΠΟΛ.1196) έγγραφο της Διεύθυνσης Δημόσιας Περι¬ 
ουσίας της Γενικής Γραμματείας Δημόσιας Περιουσίας 
του Υπουργείου Οικονομικών, με το οποίο δίνονται 
διευκρινίσεις επί των διατάξεων του άρθρου 11 του 
ν. 4281/2014. 

4) Το γεγονός ότι η υπόψη περιοχή δεν συμπεριλαμβά- 
νεται σε εκείνες των οποίων τα υπόβαθρα εξαιρούνται 
από την ανάρτηση στο διαδίκτυο ή στις οποίες αναστέλ¬ 
λεται ο κοινόχρηστος χαρακτήρας του αιγιαλού και της 
παραλίας, όπως αυτές υποδείχθηκαν με το υπ' αριθμ. 
Φ.900/40/827227/Σ.366/19-07-2015 εμπιστευτικό έγ¬ 
γραφο του Γ.Ε.Σ. 

5) Την υπ' αριθμ. 1089532π.ε./8205π.ε./Β0010/ 
20-04-2005 (ΦΕΚ 595/Β ) απόφαση των Υπουργών Οικο¬ 
νομίας και Οικονομικών και Περιβάλλοντος Χωροταξίας 
και Δημοσίων Έργων «Στοιχεία καθορισμού αιγιαλού 
και παραλίας». 

6) Την υπ' αριθμ. 10098/26-10-2017 αίτηση του Κων¬ 
σταντίνου Κάβουρα για καθορισμό των οριογραμμών 
αιγιαλού και παραλίας στην περιοχή. 

7) Τα φυσικά χαρακτηριστικά της περιοχή η οποία πε¬ 
ριορίζεται ανατολικά και δυτικά από βραχώδη ακτή. Ο 
πυθμένας έχει μικρή κλίση και μικρό βάθος, περίπου 10 
μ σε απόσταση 570 μ. βόρεια. Η περιοχή προσβάλλεται 
από ανέμους βόρειας διεύθυνσης, μέγιστης έντασης 9 
ΒθΒυίοΓΐ, με ανάπτυγμα πελάγους που δεν υπερβαίνει 
τα 30 Κιη περίπου. 

8) Τα λοιπά δεδομένα της περιοχής: (ί) Δεν υπάρχουν 
καταγεγραμμένα δημόσια κτήματα (ϋ) Δεν υπάρχουν 
φυσικοί παράκτιοι πόροι (ίίί) Η περιοχή δεν έχει ενταχθεί 
στο Εθνικό Κτηματολόγιο. 

9) Τους γεωαναφερμένους ορθοφωτοχάρτες ετών 
λήψης 2008 - 2009 και 1945 που διατέθηκαν από 
την Ε.Κ.Χ.Α. Α.Ε. σε εφαρμογή του άρθρου 11 του 
ν. 4281/2014 (ΦΕΚ 160/Α') και ενσωματώθηκαν στο σύ¬ 
στημα Ψ.Υ.-ΔΗ.ΠΕ.Ε.Κ. της Γενικής Γραμματείας Δημόσιας 
Περιουσίας του Υπουργείου Οικονομικών. 

10) Το με αριθμόΤ26 και υπό κλίμακα 1:1000 τοπογρα- 
φικό διάγραμμα επί του ανωτέρω ορθοφωτογραιρικού 
υποβάθρου, εξαρτημένο από το κρατικό δίκτυο συντε¬ 
ταγμένων (ΕΓΣΑ '87),το οποίο συντάχθηκε τον Οκτώβριο 
του 2017 από την Άρτεμη Καραγεωργίου, Τοπογράφο 
Μηχανικό Π.Ε.της Περιφερειακής Διεύθυνσης Δημόσιας 
Περιουσίας Αιγαίου και θεωρήθηκε από τον Δημήτρη 
Κουλούκη, Πολιτικό Μηχανικό ΠΕ, Προϊστάμενο του 
Τμήματος Γ'-Τεχνικής Υποστήριξης και Διαχείρισης της 
ίδιας Διεύθυνσης. 


Καθορίζουμε επί του ανωτέρω διαγράμματος: 

-Την οριογραμμήτου αιγιαλού με κόκκινη πολυγωνική 
γραμμή και κορυφές Α1, Α2,... Α12, Α13. 

-Την οριογραμμή της παραλίας με κίτρινη πολυγωνική 
γραμμή και κορυφές Π1, Π2,... Π12, Π13 σε απόσταση 10 
μέτρων από την οριογραμμή του αιγιαλού, προκειμένου 
να εξασφαλιστεί η επικοινωνία της ξηράς με τη θάλασσα. 
- Αποφαινόμαστε ότι δεν υπάρχει παλαιός αιγιαλός. 
Στην ζώνη της παραλίας υπάρχουν κατασκευές (μαν- 
δρότοιχος, οικίσκος, κλπ) οι οποίες δεν εξαιρούνται. 

Η Επιτροπή 

Ο Πρόεδρος Τα Μέλη 

ΔΗΜΗΤΡΙΟΣ ΠΑΤΡΩΝΗΣ 1. Α. ΚΑΡΑΓΕΩΡΓΙΟΥ 

2. Ν. ΜΑΥΡΟΕΙΔΗ 

3. Α. ΜΥΛΩΝΑΣ 




ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 4 Ο /Ο 

Τεύχος Δ'416/27.12.2017 


Αριθμ. 4762/212579 (2) 

Κήρυξη ως αναδασωτέας δημόσιας έκτασης δα¬ 
σικού χαρακτήρα εμβαδού 10,031 στρ. στη θέση 
«Πυργάκι» της περιφέρειαςΤ.Κ. Αγίας Παρασκευής 
(Λιμογάρδι) Δήμου Λαμιέων, Π.Ε. Φθιώτιδας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις των άρθρων 6 και 280 του ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης» (ΦΕΚ 
87Α'). 

3. Το π.δ. 138/2010 «Οργανισμός της Αποκεντρωμένης 
Διοίκησης Θεσσαλίας- Στ. Ελλάδας» (ΦΕΚ 231 Α'). 

4. Τις διατάξεις του ν. 998/1979 « Περί προστασίαςτων 
δασών και των δασικών εν γένει εκτάσεων της χώρας» 
(ΦΕΚ 289Α ) όπως τροποποιήθηκαν με τον ν. 3208/03 
(ΦΕΚ 303Α'), άρθρο 9 ν. 3818/2010 (ΦΕΚ 17Α') και άρθρο 
35 παρ. 1 ν. 4280/2014 (ΦΕΚ 159Α ) και συγκεκριμένα: 

α) του άρθρου 38 παρ. 1, 

β) του άρθρου 41 παρ. 1, όπως ισχύουν. 

5. Τις διαταγές του Υπουργείου Γεωργίας: 

α) 160417/1180/8-7-1980, 

β) 182447/3049/24-9-1980 και 

γ) 105204/2793/31-07-2002. 

6. Την υπ'αριθμ. 110789/1293/02-09-2014 διαταγή 
του Υ.ΠΕ.Κ.Α. 

7. Τις διατάξεις των άρθρων 28 και 28Α του ν. 4325/2015 
«Εκδημοκρατισμός της Διοίκησης - Καταπολέμηση Γρα¬ 
φειοκρατίας και Ηλεκτρονική Διακυβέρνηση κ.λπ. (ΦΕΚ 
47Α'). 

8. Την υπ' αριθμ. 6985/85797/1-6-2017 απόφαση του 
Συντονιστή Α.Δ.Θ.Στ.Ε. «Μεταβίβαση δικαιώματος υπο¬ 
γραφής κ.λπ. στους Προϊσταμένους ή στις Προϊσταμένες 
Διευθύνσεων» (ΦΕΚ 2003Β'). 

9. Την υπ'αριθμ. 13917/15-5-2017 απόφαση Υπουργού 
Εσωτερικών (ΦΕΚ 250 ΥΟΔΔ/15-5-2017) περί διορισμού 
Συντονιστή στην Α.Δ.Θ.Στ.Ε. 

10. Την υπ'αριθμ. 6771/208507/23-11-2017 αναφο¬ 
ρά του Δασαρχείου Λαμίας, με την οποία προτείνεται η 
κήρυξη ως αναδασωτέας της αναφερόμενης στο θέμα 
έκτασης, αποφασίζουμε: 


Κηρύσσουμε ως αναδασωτέα δημόσια έκταση δασικού 
χαρακτήρα εμβαδού 10,031 στρ. στη θέση «Πυργάκι»της 
περιφέρειαςΤ.Κ. Αγίας Παρασκευής (Λιμογάρδι) Δήμου 
Λαμιέων, Π.Ε. Φθιώτιδας, η οποία καταστράφηκε από 
πυρκαγιά στις 3 Σεπτεμβρίου του έτους 2017. Η έκταση 
αυτή πριν την καταστροφή της καλυπτόταν από θαμνώδη 
δασική βλάστηση αείφυλλων πλατύφυλλων (πουρνάρια) 
με ποσοστό δασοκάλυψης 80% και εμπίπτει στην κατηγο¬ 
ρία των εκτάσεων του άρθρου 3 παρ. 1 του ν. 998/1979, 
όπως τροποποιήθηκε με την παρ. 1 του άρθρου 1 του 
ν. 3208/2003 και αντικαταστάθηκε με το άρθρο 9 παρ. 
1 του ν. 3818/2010 και ισχύει σήμερα, αποτελεί δε μαζί 
με τις όμορες δασικού χαρακτήρα εκτάσεις οργανική 
ενότητα που συμβάλλει στη διατήρηση της φυσικής και 
βιολογικής ισορροπίας και εξυπηρετεί την διαβίωση των 
ανθρώπων εντός του φυσικού περιβάλλοντος. 

Απεικονίζεται μετά στοιχεία (1, 2, 3,4,5,1) και προσ¬ 
διορίζεται επακριβώς από τις αντίστοιχες συντεταγμέ¬ 
νες ΕΓΣΑ '87 στο συνημμένο τοπογραφικό διάγραμμα, 
κλίμακας 1:1000, το οποίο συνοδεύει την απόφαση αυτή 
και έχει όρια: 

Ανατολικά: Με έκταση δασικού χαρακτήρα. 

Δυτικά: Με έκταση δασικού χαρακτήρα. 

Βόρεια: Με έκταση δασικού χαρακτήρα. 

Νότια: Με έκταση δασικού χαρακτήρα. 

Σκοπόςτης κήρυξης της ανωτέρω έκτασης ως αναδα¬ 
σωτέας, είναι η προστασία της, η διατήρηση του δασικού 
της χαρακτήρα, ο αποκλεισμός διάθεσής της για άλλη 
χρήση και η επαναδημιουργίατης καταστραφείσας δα¬ 
σικής βλάστησης με φυσική αναγέννηση. 

Επιτρέπεται υποβολή κατ' αυτής αίτησης ακύρωσης 
στο αρμόδιο Διοικητικό Εφετείο (άρθρο 47 ν. 3900/2010 - 
ΦΕΚ 213Α') μέσα σε προθεσμία εξήντα (60) ημερών, που 
αρχίζει από την επομένη της δημοσίευσης της (άρθρο 
46 π.δ. 18/1989 - ΦΕΚ 8/Α'). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 29 Νοεμβρίου 2017 

Με εντολή Συντονιστή 

Αποκεντρωμένης Διοίκησης 

Ο Διευθυντής Δασών Φθιώτιδας 

ΑΝΔΡΕΑΣΠΑΠΑΝΔΡΕΟΥ 





ΤΟΠΟΓΡΑΦΙΚΟ ΑΙΑΓΡΑΜΑ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























